**Christopher Edward Medina** (født 30. november 1983 i Chicago i Illinois i USA) er en amerikansk-norsk sanger og artist fra Chicago, i dag bosatt i Oslo i Norge. Medina ble kjent i 2011, da han deltok i tiende sesong av talentshowet *American Idol*. Der ble han blant de 40 siste deltakerne, før han ble slått ut av konkurransen. Han er mest kjent for sangen «What Are Words», som toppet singellistene i Norge og Sverige og som tok seg inn på Hitlisten i Danmark og amerikanske Billboard Hot 100. Sangen handlet om hans daværende forlovede, som var blitt alvorlig hjerneskadet i en trafikkulykke. I 2014 gjorde paret det slutt, og Medina flyttet senere til Oslo. Der har han stiftet familie og etablert en musikkarriere i Norge.

Bakgrunn
--------

Chris Medinas *American Idol*-audition fant sted i Milwaukee 2. oktober 2010, ett år etter forlovedens ulykke. På auditionen fremførte Medina sangen «Breakeven», originalt fremført av The Script. Han nådde topp 40 før han ble slått ut av konkurransen 24. februar 2011.

### Suksess med «What Are Words»

Dagen etter at han røk ut, ga han ut singelen «What Are Words», skrevet av *Grammy*-vinner Rodney Jerkins,Lauren Christy og norske Andre Lindal. Sangen handler om hans eks-forlovede, Juliana Ramos, som ble alvorlig hjerneskadet i en bilulykke 2. oktober 2009 – og om hans valg om å være der for henne etter ulykken. Sangen gjorde det sterkt i flere land, og særlig i Norden. I Norge debuterte singelen på en sjetteplass på VG-lista i april 2011, før den klatret til førsteplass uken etter. Sangen gjorde det også svært godt på YouTube og iTunes, med millioner av visninger. Suksessen med «What Are Words» gjorde Medina kjent i Norden og USA, og han var gjest på flere kjente amerikanske talkshow, som *The Tonight Show with Jay Leno*, *Live with Regis and Kelly*, *Good Morning America* og *On-Air with Ryan Seacrest*. Han har også vært omtalt i en rekke medier som *People* og *US Weekly*.

Medinas første opptreden utenfor USA skjedde på *Schools Out*-festivalen på Notodden 10. juni 2011, der opptrådte han med bandet sitt The Able Body. Siden fulgte en rekke konserter og opptredener i Norge. Medina opptrådte under VG-lista-showet på Rådhusplassen i Oslo 17. juni 2011, på Festplassen i Bergen, og i Oslo Spektrum under ULOBAs konsert i forbindelse med organisasjonens 20-årsjubileum. Chris opptrådte også på Tydalsfestivalen i 2012, og på City-Syd i Trondheim. 

10. august 2011 kom Medina ens ærend fra USA til Fana kirke i Bergen for å synge i begravelsen til Monica Iselin Didriksen, et av ofrene ved Massedrapene på Utøya.

### Musikkarriere i Norge

I 2014 brøt Medina og Juliana Ramos forlovelsen, og Medina flyttet til Norge. Årsaken var at han hadde blitt sammen med norske Silje Skylstad Gotaas, og i 2017 fikk paret en datter. Medina har flyttet til Oslo permanent, og han har etablert seg som musiker i Norge med en rekke konserter og deltakelser i tv-programmer som *Århundrets stemme.* 2. mars 2019 deltok han i Melodi Grand Prix med låten «We Try», som han skrev sammen med Jason Gill, Tormod Løkling og Julimar Santos. Låten ble imidlertid slått ut i første runde.

Diskografi
----------

### Album

* *What Are Words* (28. november 2011)

### Singler

| Tittel | År | Høyeste plassering |
| --- | --- | --- |
| DAN | NOR | SVE | USA |
| «What Are Words» | 2011 | 1 | 19 | 1 | 83 |
| «One More Time» | 16 | – | – | – |
| «Something Kind of Beautiful» | 2015 | – | – | – | – |
| «Make It Home» | – | – | – | – |
| «Cut Me» | 2018 | – | – | – | – |
| «We Try» | 2019 | – | – | – | – |

Referanser
----------

1. ↑  AS, TV 2. «Se kjærestens hjerteskjærende bursdagshilsen til Chris Medina». *TV 2* **(norsk)**. Besøkt 22. januar 2019.
2. 1 2  Marthinussen, Linn-Christin (2. mars 2017). «Chris Medina har fått permanent oppholdstillatelse i Norge». *Dagbladet*. Besøkt 22. januar 2019.
3. ↑  Nordkvelle, Terje (9. juni 2011). «Er Chris Medinas superhit plagiat?». *NRK*. Besøkt 22. januar 2019.
4. ↑  VG-lista
5. ↑  Varden Nettavis[*død lenke*]
6. ↑  «Chris Medina til VGTV: - Skal bruke en uke på å bli kjent med nordmenn». *www.vg.no* **(norsk)**. 9. juni 2011. Besøkt 22. januar 2019.
7. ↑  AS, TV 2. «Slutt for Chris Medina og kjæresten». *TV 2* **(norsk)**. Besøkt 22. januar 2019.
8. ↑  AS, TV 2. «Derfor forsvant Chris Medina (34) fra rampelyset». *TV 2*. Besøkt 22. januar 2019.
9. ↑  Knutsen, Sunniva (11. desember 2018). «(+) Verdskjente Chris Medina song jula inn for ei fullsett Farnes kyrkje, sjÃ¥ bileta». *Porten.no* **(norsk)**. Arkivert fra originalen 8. august 2020. Besøkt 22. januar 2019.
10. ↑  AS, TV 2. «Chris Medina må ofre karrièren i USA for å få et familieliv i Norge». *TV 2*. Besøkt 22. januar 2019.
11. ↑  Hyttebakk, Jon Marius (25. januar 2019). «Her er artistene i MGP 2019». *NRK*. Besøkt 25. januar 2019.
12. ↑  «danishcharts.com - Chris Medina - What Are Words». *danishcharts.dk*. Besøkt 22. januar 2019.
13. ↑  «VG-lista». 25. juni 2011. Besøkt 25. juni 2011.
14. ↑  «swedishcharts.com - Chris Medina - What Are Words». 20. mai 2011. Besøkt 21. mai 2011.
15. ↑  «Chris Medina». *Billboard*. Besøkt 22. januar 2019.
16. ↑  «Chris Medinas nye låt «Cut Me» handler om å være sårbar uten å miste fotfeste». *NPS Music*. 5. mars 2018. Besøkt 22. januar 2019.

Eksterne lenker
---------------

* (en) Chris Medina på Internet Movie Database Rediger på Wikidata
* (en) Chris Medina på Discogs Rediger på Wikidata

* (en) Chris Medina på MusicBrainz Rediger på Wikidata

* (en) Chris Medina på Songkick Rediger på Wikidata

* (en) Chris Medina på Last.fm Rediger på Wikidata

* (en) Chris Medina på Genius — sangtekster Rediger på Wikidata
* Chris Medina på Twitter Rediger på Wikidata

* Chris Medina på Facebook Rediger på Wikidata

* Chris Medina på Instagram Rediger på Wikidata

* Chris Medina på YouTube Rediger på Wikidata
}

  


|  |  |
| --- | --- |
| Oppslagsverk/autoritetsdata | Prabook **·** MusicBrainz **·** Discogs
 |